b'\n_START_ARTICLE_\nPyh\xc3\xa4n Markuksen kirjasto\n_START_PARAGRAPH_\nPyh\xc3\xa4n Markuksen kirjasto (ital. Biblioteca Nazionale Marciana) on Venetsiassa Pyh\xc3\xa4n Markuksen torin laidalla oleva yleinen kirjasto. Kirjaston suunnitteli Jacopo Sansovino, ja sen rakentaminen aloitettiin vuonna 1537. _NEWLINE_Mika Waltari k\xc3\xa4vi kirjastossa vuonna 1952 suunnitellessaan romaania Johannes Angelos. Kirjastossa h\xc3\xa4n tutki Nicol\xc3\xb2 Barbaron alkuper\xc3\xa4ist\xc3\xa4 p\xc3\xa4iv\xc3\xa4kirjaa vuodelta 1453 sek\xc3\xa4 teoksesta vuonna 1829 tehty\xc3\xa4 kopiota. P\xc3\xa4iv\xc3\xa4kirjan marginaalissa olleessa lis\xc3\xa4huomautuksessa luki \xe2\x80\x9dAngelo Zacaria, kreikkalainen kavaltaja turkkilaisille\xe2\x80\x9d. T\xc3\xa4st\xc3\xa4 merkinn\xc3\xa4st\xc3\xa4 syntyi romaanin p\xc3\xa4\xc3\xa4henkil\xc3\xb6 Johannes Angelos.'